               EUROPOS KOMISIJA
            Briuselis, 2017 11 06
            COM(2017) 641 final
            2017/0283(NLE)
            Pasiūlymas
            TARYBOS SPRENDIMAS
            dėl pozicijos, kuri turi būti priimta Europos Sąjungos vardu Jungtiniame veterinarijos komitete, įsteigtame Europos bendrijos ir Šveicarijos Konfederacijos susitarimu dėl prekybos žemės ūkio produktais, dėl Sprendimo Nr. 1/2017 dėl Susitarimo 11 priedo 6 priedėlio pakeitimo

               AIŠKINAMASIS MEMORANDUMAS

               1.PASIŪLYMO APLINKYBĖS

               ·Sprendimo pasiūlymo pagrindimas ir tikslai

               Europos bendrijos ir Šveicarijos Konfederacijos susitarimas dėl prekybos žemės ūkio produktais (toliau – Žemės ūkio susitarimas) įsigaliojo 2002 m. birželio 1 d.

               Šveicarija keletą laikinų laikotarpių iš eilės galėjo taikyti leidžiančią nukrypti nuostatą ir neatlikti penėti ir skersti skirtų naminių kiaulių skerdenos ir mėsos Trichinella tyrimų nedidelėse skerdyklose. Per daugiau kaip penkiasdešimt metų Šveicarijoje nenustatyta nė vieno Trichinella atvejo. Be to, Šveicarija taiko veikiančią aptikimo programą ir yra įsipareigojusi užtikrinti, kad Europos Sąjungos rinkai tiekiama naminių kiaulių mėsa visada būtų ištirta, siekiant nustatyti, ar naminių kiaulių skerdenoje ir mėsoje yra Trichinella. Todėl galima leisti šią nukrypti leidžiančią nuostatą taikyti nuolat.

               Todėl reikėtų atitinkamai iš dalies pakeisti Žemės ūkio susitarimo 11 priedo 6 priedėlio nuostatas.

               Pagal Žemės ūkio susitarimo 11 priedo 19 straipsnio 1 dalį įsteigtas Jungtinis veterinarijos komitetas yra sudarytas iš šalių atstovų. Jis įpareigotas nagrinėti visus su nurodytu priedu ir jo įgyvendinimu susijusius klausimus bei vykdyti jame nustatytas užduotis. Jungtinis veterinarijos komitetas taip pat turi sprendimo teisę 11 priede nustatytais atvejais. Žemės ūkio susitarimo 11 priedo 19 straipsnio 3 dalimi Jungtiniam veterinarijos komitetui suteikiama teisė iš dalies keisti minėto priedo priedėlius, siekiant visų pirma juos pritaikyti ir atnaujinti.

               Jungtinio veterinarijos komiteto sprendimas Nr. 1/2017 bus paskelbtas Europos Sąjungos oficialiajame leidinyje.

               ·Suderinamumas su toje pačioje politikos srityje galiojančiomis nuostatomis

               Šis pasiūlymas taikyti nukrypti leidžiančią nuostatą dera su lankstumo priemonėmis, kurias valstybės narės gali taikyti maisto tvarkymo įmonėms, esančioms regionuose, kuriems taikomi konkretūs geografiniai apribojimai, jei šios priemonės neturi neigiamo poveikio galutinių produktų saugai. Šis pasiūlymas taip pat dera su 2011 m. spalio 3 d. Europos maisto saugos tarnybos paskelbta moksline nuomone dėl pavojaus visuomenės sveikatai, į kurį reikia atsižvelgti tikrinant kiaulieną
                  1
               , ir su 2015 m. rugpjūčio 10 d. Komisijos įgyvendinimo reglamentu (ES) 2015/1375, nustatančiu specialiąsias oficialios Trichinella kontrolės mėsoje taisykles.

               ·Suderinamumas su kitomis Sąjungos politikos sritimis

               Europos bendrijos ir Šveicarijos Konfederacijos susitarimas dėl prekybos žemės ūkio produktais yra bendros ES prekybos politikos dalis; jis naudingas ES, kadangi ES yra grynoji žemės ūkio produktų eksportuotoja į Šveicariją. Susitarimui įsigaliojus, ES prekybos su Šveicarija balansas žymiai pagerėjo.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               ·Teisinis pagrindas

               Sprendimo pasiūlymas grindžiamas Sutarties dėl Europos Sąjungos veikimo 207 straipsnio 4 dalimi kartu su 218 straipsnio 9 dalimi.

               ·Priemonės pasirinkimas

               Sąjunga turi priimti poziciją, kurios ji laikysis Jungtiniame veterinarijos komitete dėl būtinų 11 priedo pakeitimų priėmimo. Pagal Sprendimo 2002/309/EB (Euratomas) 5 straipsnio 2 dalies pirmą pastraipą Sąjungos poziciją priima Taryba, remdamasi Komisijos pasiūlymu.

               3.POVEIKIS BIUDŽETUI

               Šis sprendimas nedaro poveikio ES biudžetui. Leidimas nuolat taikyti nukrypti leidžiančią nuostatą taikomas tik tam tikros vien Šveicarijos rinkai skirtos kiaulienos kontrolės taikymui.

               2017/0283 (NLE)

               Pasiūlymas

               TARYBOS SPRENDIMAS

               dėl pozicijos, kuri turi būti priimta Europos Sąjungos vardu Jungtiniame veterinarijos komitete, įsteigtame Europos bendrijos ir Šveicarijos Konfederacijos susitarimu dėl prekybos žemės ūkio produktais, dėl Sprendimo Nr. 1/2017 dėl Susitarimo 11 priedo 6 priedėlio pakeitimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Europos bendrijos ir Šveicarijos Konfederacijos susitarimas dėl prekybos žemės ūkio produktais
                  2
                (toliau – Žemės ūkio susitarimas) įsigaliojo 2002 m. birželio 1 d.;

               (2)pagal Žemės ūkio susitarimo 11 priedo 19 straipsnio 1 dalį Jungtinis veterinarijos komitetas įpareigotas nagrinėti visus su tuo priedu ir jo įgyvendinimu susijusius klausimus ir vykdyti jame nustatytas užduotis. Pagal to paties priedo 19 straipsnio 3 dalį Jungtinis veterinarijos komitetas gali nuspręsti keisti 11 priedo priedėlius, siekiant visų pirma juos pritaikyti ir atnaujinti;

               (3)pagal Tarybos ir Komisijos sprendimo 2002/309/EB (Euratomas)
                  3
                5 straipsnio 2 dalies pirmą pastraipą Bendrijos poziciją Jungtiniame žemės ūkio komitete ir Jungtiniame veterinarijos komitete turi nustatyti Taryba, remdamasi Komisijos pasiūlymu;

               (4)Europos Sąjunga turėtų priimti poziciją, kurios ji laikysis Jungtiniame veterinarijos komitete dėl būtinų pakeitimų priėmimo;

               (5)Jungtinio veterinarijos komiteto, įsteigto Žemės ūkio susitarimu, sprendimas Nr. 1/2017 (toliau – Jungtinio veterinarijos komiteto sprendimas Nr. 1/2017) turėtų įsigalioti jo priėmimo dieną,

               PRIĖMĖ ŠĮ SPRENDIMĄ:

               1 straipsnis

               Pozicija dėl 11 priedo 6 priedėlio pakeitimo, kuri Europos Sąjungos vardu turi būti priimta Jungtiniame veterinarijos komitete, įsteigtame Žemės ūkio susitarimo 11 priedo 19 straipsnio 1 dalimi, grindžiama prie šio sprendimo pridedamu Jungtinio veterinarijos komiteto sprendimo projektu.

               2 straipsnis

               Šis sprendimas įsigalioja kitą dieną po jo priėmimo.

               Priimta Briuselyje

                     Tarybos vardu

                     Pirmininkas

                     (1)
                  EFSA leidinys (2011 m.), 9(10):2351[198 pp.], paskelbta 2011 m. spalio 3 d.

                     (2)
                  OL L 114, 2002 4 30, p. 132.

                     (3)
                  OL L 114, 2002 4 30, p. 1.

    ---documentbreak---

               EUROPOS KOMISIJA
            Briuselis, 2017 11 06
            COM(2017) 641 final
            PRIEDAS
            prie
            TARYBOS SPRENDIMO
            dėl pozicijos, kuri turi būti priimta Europos Sąjungos vardu Jungtiniame veterinarijos komitete, įsteigtame Europos bendrijos ir Šveicarijos Konfederacijos susitarimu dėl prekybos žemės ūkio produktais, dėl Sprendimo Nr. 1/2017 dėl Susitarimo 11 priedo 6 priedėlio pakeitimo

               PRIEDAS

               P R O J E K T A S

               EUROPOS BENDRIJOS IR ŠVEICARIJOS KONFEDERACIJOS SUSITARIMU
               DĖL PREKYBOS ŽEMĖS ŪKIO PRODUKTAIS ĮSTEIGTO
               JUNGTINIO VETERINARIJOS KOMITETO
               [data]

               SPRENDIMAS Nr. 1/2017

               dėl susitarimo 11 priedo 6 priedėlio dalinio pakeitimo

               JUNGTINIS VETERINARIJOS KOMITETAS,

               atsižvelgdamas į Europos bendrijos ir Šveicarijos Konfederacijos susitarimą dėl prekybos žemės ūkio produktais
                  1
               , ypač į jo 11 priedo 19 straipsnio 3 dalį,

               kadangi:

               (1)Europos bendrijos ir Šveicarijos Konfederacijos susitarimas dėl prekybos žemės ūkio produktais (toliau – Žemės ūkio susitarimas) įsigaliojo 2002 m. birželio 1 d.;

               (2)pagal Žemės ūkio susitarimo 11 priedo 19 straipsnio 1 dalį šiuo susitarimu įsteigtas Jungtinis veterinarijos komitetas įpareigotas nagrinėti visus su tuo priedu ir jo įgyvendinimu susijusius klausimus ir vykdyti jame nustatytas užduotis. Pagal to paties priedo 19 straipsnio 3 dalį Jungtinis veterinarijos komitetas gali iš dalies keisti to priedo priedėlius, visų pirma siekiant juos pritaikyti ir atnaujinti;

               (3)Žemės ūkio susitarimo
                  2
                11 priedo 1, 2, 3, 4, 5, 6 ir 11 priedėliai pirmą kartą buvo iš dalies pakeisti Jungtinio veterinarijos komiteto sprendimu Nr. 2/2003;

               (4)Žemės ūkio susitarimo 11 priedo 1, 2, 3, 5, 6, 7, 10 ir 11 priedėliai paskutinį kartą buvo iš dalies pakeisti Jungtinio veterinarijos komiteto sprendimu Nr. 1/2015
                  3
               ;

               (5)Šveicarija keletą laikotarpių iš eilės galėjo taikyti leidžiančią nukrypti nuostatą ir neatlikti penėti ir skersti skirtų naminių kiaulių skerdenos ir mėsos Trichinella tyrimų nedidelėse skerdyklose. Per daugiau kaip penkiasdešimt metų Šveicarijoje nenustatyta nė vieno Trichinella atvejo. Be to, Šveicarija taiko veikiančią aptikimo programą ir yra įsipareigojusi užtikrinti, kad Europos Sąjungos rinkai tiekiama naminių kiaulių mėsa visada būtų ištirta, siekiant nustatyti, ar naminių kiaulių skerdenoje ir mėsoje yra Trichinella. Todėl galima leisti šią nukrypti leidžiančią nuostatą taikyti nuolat;

               (6)šis sprendimas turėtų įsigalioti jo priėmimo dieną;

               (7)todėl reikėtų iš dalies pakeisti Žemės ūkio susitarimo 11 priedo 6 priedėlį,

               PRIĖMĖ ŠĮ SPRENDIMĄ:

               1 straipsnis

               Žemės ūkio susitarimo 11 priedo 6 priedėlio skyriaus „Specialiosios sąlygos“ 4–6 dalys keičiamos taip:

               4.Kompetentingos Šveicarijos valdžios institucijos įsipareigoja užtikrinti, kad Europos Sąjungos rinkai tiekiama naminių kiaulių skerdena ir mėsa būtų ištirta, siekiant nustatyti, ar naminių kiaulių skerdenoje ir mėsoje yra Trichinella.

               5.Reglamento (EB) Nr. 2075/2005 I priedo I ir II skyriuose aprašyti aptikimo metodai taikomi Šveicarijoje atliekant Trichinella aptikimo tyrimus. Tačiau Reglamento (EB) Nr. 2075/2005 I priedo III skyriuje aprašytas trichinoskopinis tyrimas neatliekamas.

               6.Taikant 2005 m. lapkričio 23 d. Federalinio vidaus reikalų departamento (DFI) potvarkio dėl higienos skerdžiant gyvulius (OHyAb, RS 817.190.1) 8 straipsnio 3 pastraipos nuostatas ir 2005 m. lapkričio 23 d. DFI potvarkio dėl gyvūninių maisto produktų (RS 817.022.108) 9 straipsnio 8 pastraipos nuostatas, penimų ir skersti skirtų naminių kiaulių skerdenos ir mėsa, taip pat iš jų gauti mėsos pusgaminiai, mėsos gaminiai ir perdirbti mėsos gaminiai, kurie nėra skirti Europos Sąjungos rinkai, ženklinami specialiu sveikumo ženklu pagal 2005 m. lapkričio 23 d. DFI potvarkyje dėl higienos skerdžiant gyvulius 9 priedo paskutinėje pastraipoje pateiktą pavyzdį.

               Šiais produktais negali būti prekiaujama su Europos Sąjungos valstybėmis narėmis, remiantis 2005 m. lapkričio 23 d. DFI potvarkio dėl gyvūninių maisto produktų 9a straipsnio nuostatomis.

               7 dalis išbraukiama.

               2 straipsnis

               Šį dviem egzemplioriais parengtą sprendimą pasirašo abu pirmininkai arba kiti asmenys, turintys įgaliojimus veikti Žemės ūkio susitarimo šalių vardu.

               3 straipsnis

               Šis sprendimas įsigalioja jo priėmimo dieną.

               Priimta Briuselyje

               Europos Sąjungos vardu
                     Šveicarijos Konfederacijos vardu

               Delegacijos vadovas
                     Delegacijos vadovas

                     (1)
                  OL L 114, 2002 4 30, p. 132.

                     (2)
                  2003 m. lapkričio 25 d. Europos bendrijos ir Šveicarijos Konfederacijos susitarimu dėl prekybos žemės ūkio produktais įsteigto Jungtinio veterinarijos komiteto sprendimas Nr. 2/2003 dėl Susitarimo 11 priedo 1, 2, 3, 4, 5, 6 ir 11 priedėlių dalinio keitimo (2004/78/EB; OL L 23, 2004 1 28, p. 27).

                     (3)
                  2015 m. gruodžio 17 d. Europos bendrijos ir Šveicarijos Konfederacijos susitarimu dėl prekybos žemės ūkio produktais įsteigto Jungtinio veterinarijos komiteto sprendimas Nr. 1/2015 dėl Susitarimo 11 priedo 1, 2, 3, 5, 6, 7, 10 ir 11 priedėlių pakeitimo (2015/2367/ES; OL L 337, 2015 12 23, p. 128).


               EUROPOS KOMISIJA
            Briuselis, 2017 10 30
            COM(2017) 628 final
            2017/0277(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi trisdešimt septintajame Europos laukinės gamtos ir gamtinės aplinkos apsaugos konvencijos nuolatinio komiteto susitikime, dėl tos konvencijos II priedėlio pakeitimo

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas teikiamas dėl sprendimo, kuriuo nustatoma pozicija, kurios Sąjungos vardu turi būti laikomasi trisdešimt septintajame Europos laukinės gamtos ir gamtinės aplinkos apsaugos konvencijos nuolatinio komiteto metiniame susitikime, vyksiančiame 2017 m. gruodžio 5–8 d. Strasbūre, Prancūzijoje, dėl numatomo priimti sprendimo dėl Konvencijos II priedėlio pakeitimo.

               2.Pasiūlymo aplinkybės

               2.1.Europos laukinės gamtos ir gamtinės aplinkos apsaugos konvencija

               1979 m. Europos laukinės gamtos ir gamtinės aplinkos apsaugos konvencija (Berno konvencija) (toliau – Susitarimas) siekiama užtikrinti laukinės floros ir faunos, jų natūralios gyvenamosios aplinkos apsaugą, ypač kai joms apsaugoti būtinas daugelio valstybių bendradarbiavimas. Tai tarpvyriausybinė sutartis, sudaryta globojant Europos Tarybai. Susitarimas įsigaliojo 1982 m. birželio 1 d. Nuo 1982 m. rugsėjo 1 d. Europos bendrija yra Susitarimo susitariančioji šalis
                  1
               . Šiuo metu yra 51 Susitarimo susitariančioji šalis, įskaitant visas ES valstybes nares.

               2.2.Nuolatinis komitetas

               Nuolatinis komitetas – Konvencijos sprendimų priėmimo organas, kuriam suteikti įgaliojimai vertinti rūšių apsaugos būklę ir prireikus persvarstyti jų įrašymą į Konvencijos priedėlius. Jo funkcijos nurodytos Susitarimo 13–15 straipsniuose. Komitetas renkasi ne rečiau kaip kas dvejus metus arba jei dauguma susitariančiųjų šalių to reikalauja. Tapo įprasta nuolatiniam komitetui susirinkti kasmet.

               Įgaliojimai dėl Sąjungos pozicijos dėl priedų pakeitimų suteikiami Tarybos sprendimu, remiantis Komisijos pasiūlymu. Dėl ES bendros pozicijos dėl kitų sprendimų ir rezoliucijų projektų susitariama iš anksto rengiamuose atitinkamos Tarybos darbo grupės posėdžiuose arba iškart ES koordinaciniuose pasitarimuose.

               2.3.Numatomas nuolatinio komiteto aktas

               2017 m. gruodžio 5–8 d. trisdešimt septintajame Susitarimo nuolatinio komiteto metiniame susitikime Strasbūre, Prancūzijoje, ketinama priimti sprendimą dėl Susitarimo II priedėlio pakeitimo (toliau – numatomas aktas).

               Pagal Susitarimo 17 straipsnį priedėlių pakeitimas priimamas dviejų trečdalių susitariančiųjų šalių balsų dauguma. Jis visoms šalims, neskaitant tų šalių, kurios prieštaravo arba susilaikė nuolatinio komiteto susitikime, įsigalioja praėjus trims mėnesiams po nuolatinio komiteto pritarimo, išskyrus jei prieštaravimus pateikė trečdalis susitariančiųjų šalių.

               Numatomo akto tikslas yra iš dalies pakeisti Susitarimo II priedėlį, kaip numatyta Susitarimo 17 straipsnyje.

               Numatomas aktas tampa privalomas susitariančiosioms šalims pagal Susitarimo 6 straipsnį, kuriame nustatyta, kad kiekviena susitariančioji šalis imasi įstatyminių ir administracinių priemonių, nukreiptų ir būtinų laukinės faunos rūšių, išvardytų II priedėlyje, apsaugai užtikrinti.

               3.Pozicija, kurios turi būti laikomasi Sąjungos vardu

               Nuolatinis komitetas – Susitarimu įsteigtas organas. Trisdešimt septintasis Susitarimo nuolatinio komiteto susitikimas vyks 2017 m. gruodžio 5–8 d. Strasbūre, Prancūzijoje.

               Albanijos Respublika pateikė pasiūlymą iš dalies pakeisti Susitarimo II priedėlį į jį įrašant balkaninę lūšį (Lynx lynx spp. balcanicus) – paprastosios lūšies (Lynx lynx), jau įrašytos į Susitarimo III priedėlį (saugomos laukinės faunos rūšys), porūšį.

               Sąjunga turėtų pritarti pasiūlymui, nes jis yra moksliškai pagrįstas ir atitinka Sąjungos įsipareigojimą bendradarbiauti tarptautiniu mastu siekiant išsaugoti biologinę įvairovę.

               Todėl būtina, kad Taryba priimtų sprendimą, kuriuo nustatoma pozicija, kurios Sąjungos vardu reikia laikytis trisdešimt septintajame nuolatinio komiteto susitikime dėl siūlomo pakeitimo.

               Dėl siūlomo pakeitimo galiojančios Sąjungos teisės pakeitimų atlikti nereikia.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  2
               .

               4.1.2.Taikymas aptariamuoju atveju

               Nuolatinis komitetas – Susitarimu įsteigtas organas. Trisdešimt septintasis metinis Konvencijos nuolatinio komiteto susitikimas vyks 2017 m. gruodžio 5–8 d. Strasbūre (Prancūzijoje).

               Aktas, kurį nuolatinis komitetas raginamas priimti, yra teisinę galią turintis aktas. Numatomas aktas taps privalomas pagal tarptautinę teisę, remiantis Konvencijos 6 straipsniu, kuriame nurodoma užtikrinti apsaugą laukinės faunos rūšių, išvardytų II priedėlyje. Numatomu aktu nepildoma ir nekeičiama Susitarimo institucinė struktūra.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu turi būti laikomasi pozicijos, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomo akto tikslas ir turinys yra susiję su aplinka.

               Todėl siūlomo sprendimo materialinis teisinis pagrindas yra 192 straipsnio 1 dalis.

               4.3.Išvada

               Siūlomo sprendimo teisinis pagrindas turėtų būti SESV 192 straipsnio 1 dalis kartu su 218 straipsnio 9 dalimi.

               2017/0277 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi trisdešimt septintajame Europos laukinės gamtos ir gamtinės aplinkos apsaugos konvencijos nuolatinio komiteto susitikime, dėl tos konvencijos II priedėlio pakeitimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Sąjunga Europos laukinės gamtos ir gamtinės aplinkos apsaugos konvenciją (Berno konvenciją) (toliau – Susitarimas) sudarė Tarybos sprendimu 82/72/EEB
                  3
                ir ji įsigaliojo 1982 m. birželio 1 d. Susitarimu siekiama užtikrinti laukinės floros ir faunos, jų natūralios gyvenamosios aplinkos apsaugą, ypač kai joms apsaugoti būtinas daugelio valstybių bendradarbiavimas. Tai tarpvyriausybinė sutartis, sudaryta globojant Europos Tarybai;

               (2)pagal Susitarimo 17 straipsnį nuolatinis komitetas gali priimti sprendimą iš dalies pakeisti Susitarimo priedėlius;

               (3)2017 m. gruodžio 5–8 d. vyksiančiame susitikime nuolatinis komitetas ketina priimti sprendimą dėl Susitarimo II priedėlio pakeitimo;

               (4)tikslinga nustatyti poziciją, kurios nuolatiniame komitete turi būti laikomasi Sąjungos vardu, kadangi sprendimas Sąjungai bus privalomas;

               (5)Sąjunga turėtų pritarti pasiūlymui į Susitarimo II priedėlį įrašyti balkaninę lūšį (Lynx lynx spp. balcanicus) – paprastosios lūšies (Lynx lynx), jau įrašytos į Susitarimo III priedėlį, porūšį, nes tai yra moksliškai pagrįsta, atitinka Sąjungos įsipareigojimą bendradarbiauti tarptautiniu mastu siekiant išsaugoti biologinę įvairovę, kaip numatyta Jungtinių Tautų biologinės įvairovės konvencijos 5 straipsnyje, taip pat šalių konferencijos pagal tą konvenciją priimtus sprendimus, visų pirma dešimtajame susitikime sutartą visuotinį tikslą iki 2020 m. užkirsti kelią žinomų nykstančių rūšių išnykimui ir pagerinti tų rūšių, ypač nykstančių sparčiausiai, apsaugos būklę bei ją išlaikyti;

               (6)paprastoji lūšis (Lynx lynx) jau yra įrašyta į Tarybos direktyvos 92/43/1992
                  4
                II ir IV priedus, todėl įrašius jos porūšį balkaninę lūšį (Lynx lynx spp. balcanicus) į Susitarimo II priedėlį daryti Sąjungos teisės pakeitimų nereikėtų,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi trisdešimt septintajame Europos laukinės gamtos ir gamtinės aplinkos apsaugos konvencijos nuolatinio komiteto susitikime, dėl tos konvencijos II priedėlio pakeitimo yra pritarti Lynx lynx spp. balcanicus įrašymui į tos konvencijos II priedėlį.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)
                  1981 m. gruodžio 3 d. TARYBOS SPRENDIMAS 82/72/EEB dėl Europos laukinės gamtos ir gamtinės aplinkos apsaugos konvencijos sudarymo, OL L 38, 1982 2 10, p. 1).

                     (2)
                  Sprendimo Vokietija prieš Tarybą (OIV), C-399/12, ECLI:EU:T:2014:2258, 61–64 punktai.

                     (3)
                  OL L 38, 1982 2 10, p. 1.

                     (4)
                  1992 m. gegužės 21 d. Tarybos direktyva 92/43/EEB dėl natūralių buveinių ir laukinės faunos bei floros apsaugos (OL L 206, 1992 7 22, p. 7).


               EUROPOS KOMISIJA
            Briuselis, 2017 11 06
            COM(2017) 644 final
            2017/0286(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi AKR ir ES ambasadorių komitete, dėl AKR ir ES partnerystės susitarimo 68 straipsnio įgyvendinimo

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas susijęs su sprendimu, kuriuo nustatoma pozicija, kurios Sąjungos vardu turi būti laikomasi AKR ir ES ambasadorių komitete dėl numatomo priimti Ambasadorių komiteto sprendimo dėl AKR ir ES partnerystės susitarimo 68 straipsnio įgyvendinimo.

               2.Pasiūlymo aplinkybės

               2.1.AKR ir ES partnerystės susitarimas (Kotonu susitarimas)

               AKR ir ES partnerystės susitarimo
                  1
                (toliau – Susitarimas) tikslas – įsteigti Europos Sąjungos ir AKR valstybių asociaciją. Susitarimas įsigaliojo 2003 m. balandžio 1 d.

               AKR ir ES partnerystės susitarimo 100 straipsnyje nustatyta, kad AKR ir ES ministrų taryba, remdamasi AKR ir ES bendradarbiavimo dėl plėtros finansavimo komiteto rekomendacija, gali taisyti, peržiūrėti ir (arba) iš dalies keisti partnerystės susitarimo Ia, Ib, II, III, IV ir VI priedus.

               AKR ir ES partnerystės susitarimo 15 straipsnio 4 dalyje nustatyta, kad AKR ir ES ministrų taryba gali perduoti įgaliojimus AKR ir ES ambasadorių komitetui.

               AKR ir ES ministrų taryba nusprendė AKR ir ES ambasadorių komitetui suteikti įgaliojimus 2017 m. gegužės 6 d. Dakare įvykusiame bendrame ministrų tarybos susitikime, kad iki 2017 m. gruodžio 31 d. būtų priimtas sprendimas dėl AKR ir ES partnerystės susitarimo 68 straipsnio įgyvendinimo.

               2.2.AKR IR ES AMBASADORIŲ KOMITETAS

               AKR ir ES ambasadorių komitetas gali priimti Šalis teisiškai įpareigojančius sprendimus. Į Ambasadorių komiteto sudėtį įeina kiekvienos Europos Sąjungos valstybės narės nuolatinis atstovas bei Komisijos atstovas ir kiekvienos AKR valstybės atstovybės Europos Sąjungoje vadovas. Ambasadorių komitetui paeiliui pirmininkauja Bendrijos paskirtos valstybės narės nuolatinis atstovas ir AKR valstybių paskirtos atstovybės, atstovaujančios AKR valstybę, vadovas. Komitetas padeda Ministrų tarybai atlikti jos užduotis ir vykdo visus įgaliojimus, kuriuos jam patikėjo Taryba. Šiomis sąlygomis jis kontroliuoja šio Susitarimo įgyvendinimą ir pažangą siekiant jame nustatytų tikslų. Ambasadorių komitetas reguliariai susitinka pirmiausia parengti Tarybos posėdžius ir tais atvejais, kai tai atrodo būtina.

               2.3.Numatomas AKR ir ES ambasadorių komiteto aktas

               Prieš 2017 m. gruodžio 31 d. AKR ir ES ambasadorių komitetas turi priimti sprendimą dėl AKR ir ES partnerystės susitarimo 68 straipsnio įgyvendinimo (toliau – numatomas aktas).

               Sprendimas bus taikomas II priedo 3 skyriui; juo siekiama patobulinti paramos išorės sukrėtimų atveju finansavimo sistemos veikimą.

               Pagal Susitarimo 15 straipsnio 3 dalį, kurioje nustatyta, kad AKR ir ES ministrų taryba „gali priimti Šalims privalomus sprendimus“, ir pagal Susitarimo 15 straipsnio 4 dalį, kuriame nustatyta, kad  AKR ir ES ministrų taryba „gali perduoti įgaliojimus Ambasadorių komitetui“, numatomas aktas bus Šalims privalomas.

               3.Pozicija, kurios turi būti laikomasi Sąjungos vardu

               Pagal AKR ir ES partnerystės susitarimo 68 straipsnį „Šalys pripažįsta, kad išorės sukrėtimų sukeltas makroekonomikos nestabilumas gali turėti neigiamos įtakos AKR valstybių vystymuisi ir trukdyti vykdyti plėtros reikalavimus. Todėl sukuriama papildomos paramos sistema, skirta trumpalaikiam išorės sukrėtimų sukeltam neigiamam poveikiui, įskaitant poveikį eksporto pajamoms, sumažinti pagal šiame Susitarime numatytą daugiametę bendradarbiavimo finansavimo programą.“

               AKR ir ES partnerystės susitarimo II priedo 3 skyriuje nustatomos eksporto pajamų trumpalaikių svyravimų finansavimo sąlygos (FLEX). Šis priedas iš dalies pakeistas 2008 m. birželio 13 d. AKR ir ES tarybos sprendimu Nr. 1/2008
                  2
               .

               Besivystančios šalys patiria didelio masto ir pasikartojančių išorės sukrėtimų, dėl kurių staigiai krenta trumpalaikiai ekonominiai rezultatai ir prastėja gerovė, taip pat ilgą laiką sulėtėja augimas, ir tai yra susiję ne tik su eksporto pajamų svyravimu. Šie išorės sukrėtimai gali būti susiję su pasaulio ekonomikos raida, ypač su pasaulio ekonomikos augimo nuosmukiu, taip pat su gaivalinėmis nelaimėmis.

               Todėl remiantis FLEX patirtimi, įskaitant konkretų finansavimą po 2008 m. pasaulinės ekonomikos ir finansų krizės (lanksti paramos pažeidžiamiausioms šalims priemonė, V-FLEX), taip pat atsižvelgiant į AKR ir ES partnerystės susitarimą, parengtas naujas požiūris dėl paramos, skirtos padėti šalims atlaikyti makroekonominį poveikį turinčius sukrėtimus; pagal jį taip pat atsižvelgiama į fiskalinio manevravimo galimybę, vyriausybių makroekoniminį pajėgumą reaguoti į išorės sukrėtimus.

               Tad prašymų nagrinėjimą suderinus ir pasitelkus vieną nenumatytiems poreikiams skirtą paketą, kiekvienu atskiru atveju būtų galima užtikrinti didesnį Komisijos atsako lankstumą.  Su AKR partneriais buvo pasiektas susitarimas, kaip padengti makroekonominių sukrėtimų paramą iš  11-ojo EPF nenumatytiems poreikiams skirto paketo.

               Tad numatomo akto paskirtis – tam tikroms AKR šalims teikti paramą ištikus išorės sukrėtimams, kaip nustatyta AKR ir ES partnerystės susitarimo 68 straipsnyje. Ši parama bus teikiama iš vieno nenumatytiems poreikiams skirto paketo.

               Tam, kad būtų įgyvendintas naujasis pirmiau aprašytas požiūris, pagal Kotonu susitarimą įsteigti sprendimų priėmimo organai turėtų priimti teisiškai įpareigojantį sprendimą.

               2017 m. gegužės 5 d. AKR ir ES ministrų taryba nusprendė, kad pasiūlymas dėl paramos ištikus išorės sukrėtimams, kaip numatyta pagal AKR ir ES partnerystės susitarimo 68 straipsnį, bus finansuojamas iš nenumatytiems poreikiams skirto paketo, ir AKR ir ES ambasadorių komitetui suteikė įgaliojimus iki 2017 m. gruodžio 31 d. priimti sprendimą, kuris bus taikomas AKR ir ES partnerystės susitarimo II priedo 3 skyriui.

               Todėl Komisija siūlo Tarybai priimti šį sprendimą.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  3
               .

               4.1.2.Taikymas aptariamuoju atveju

               AKR ir ES ambasadorių komitetas yra susitarimu, konkrečiai – Kotonu susitarimu – įsteigtas organas.

               Aktas, kurį AKR ir ES ambasadorių komiteto prašoma priimti, yra teisinę galią turintis aktas. Vadovaujantis Kotonu susitarimo 15 straipsnio 3 dalimi ir 15 straipsnio 4 dalimi, numatomas aktas bus privalomas pagal tarptautinę teisę.

               Numatomu aktu Susitarimo institucinė struktūra nėra nei papildoma, nei keičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio pozicijos turi būti laikomasi Sąjungos vardu, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomo akto tikslas ir turinys yra susiję su vystomuoju bendradarbiavimu. Todėl siūlomo sprendimo materialinis teisinis pagrindas yra SESV 209 straipsnio 2 dalis.

               4.3.Išvada

               Siūlomo sprendimo teisinis pagrindas turėtų būti SESV 209 straipsnio 2 dalis kartu su SESV 218 straipsnio 9 dalimi.

               5.Numatomo akto skelbimas

               AKR ir ES ambasadorių komiteto sprendimas bus taikomas Kotonu susitarimo II priedui, todėl po priėmimo jis turėtų būti paskelbtas Europos Sąjungos oficialiajame leidinyje.

               2017/0286 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi AKR ir ES ambasadorių komitete, dėl AKR ir ES partnerystės susitarimo 68 straipsnio įgyvendinimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 209 straipsnio 2 dalį kartu su 218 straipsnio 9 dalimi,

               atsižvelgdama į Afrikos, Karibų jūros ir Ramiojo vandenyno grupės valstybių ir Europos bendrijos bei jos valstybių narių partnerystės susitarimą (toliau – AKR ir ES partnerystės susitarimas)
                  4
               ,

               atsižvelgdama į Europos Komisijos pasiūlymą,

               kadangi:

               (1)2000 m. birželio 23 d. Kotonu pasirašytas Afrikos, Karibų jūros bei Ramiojo vandenyno grupės valstybių (toliau – AKR) ir Europos bendrijos bei jos valstybių narių partnerystės susitarimas (toliau – AKR ir ES partnerystės susitarimas). AKR ir ES partnerystės susitarimas įsigaliojo 2003 m. balandžio 1 d.;

               (2)AKR ir ES partnerystės susitarimo 100 straipsnyje nustatyta, kad AKR ir ES ministrų taryba, remdamasi AKR ir ES bendradarbiavimo dėl plėtros finansavimo komiteto rekomendacija, gali taisyti, peržiūrėti ir (arba) iš dalies keisti AKR ir ES partnerystės susitarimo Ia, Ib, II, III, IV ir VI priedus;

               (3)AKR ir ES partnerystės susitarimo 15 straipsnio 4 dalyje nustatyta, kad AKR ir ES ministrų taryba gali perduoti įgaliojimus AKR ir ES ambasadorių komitetui;

               (4)AKR ir ES ministrų taryba nusprendė AKR ir ES ambasadorių komitetui suteikti įgaliojimus 2017 m. gegužės 6 d. Dakare įvykusiame bendrame ministrų tarybos susitikime, kad iki 2017 m. gruodžio 31 d. būtų priimtas sprendimas dėl AKR ir ES partnerystės susitarimo 68 straipsnio įgyvendinimo.

               (5)tikslinga nustatyti poziciją, kurios Sąjungos vardu turi būti laikomasi AKR ir ES ambasadorių komitete, nes sprendimas bus privalomas Sąjungai;

               (6)Sprendimas bus taikomas AKR ir ES partnerystės susitarimo II priedo 3 skyriui; juo siekiama patobulinti paramos išorės sukrėtimų atveju finansavimo sistemos veikimą,

               PRIĖMĖ ŠĮ SPRENDIMĄ:

               1 straipsnis

               1.Pozicija, kurios Sąjungos vardu turi būti laikomasi AKR ir ES ambasadorių komitete, dėl AKR ir ES partnerystės susitarimo 68 straipsnio įgyvendinimo, grindžiama prie šio sprendimo pridėtu AKR ir ES ambasadorių komiteto akto projektu.

               2. Sąjungos atstovai AKR ir ES ambasadorių komitete gali pritarti neesminiams šio sprendimo projekto pakeitimams be tolesnio Tarybos sprendimo.

               2 straipsnis

               Priėmus AKR ir ES ambasadorių komiteto sprendimą, jis skelbiamas Europos Sąjungos oficialiajame leidinyje.

               3 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)
                  2002 m. gruodžio 19 d. Tarybos sprendimas dėl 2000 m. birželio 23 d. Kotonu pasirašyto Afrikos, Karibų jūros ir Ramiojo vandenyno valstybių grupės ir Europos bendrijos bei jos valstybių narių partnerystės susitarimo sudarymo (OL L 65, 2003 3 8, p. 27).

                     (2)
                  OL L 171, 2008 7 1, p. 63.

                     (3)
                  2014 m. spalio 7 d. Teisingumo Teismo sprendimo Vokietija prieš Tarybą (OIV), C-399/12, ECLI:EU:T:2014:2258, 61–64 punktai.

                     (4)
                  Susitarimas (OL L 317, 2000 12 15, p. 3) su pakeitimais, padarytais 2005 m. birželio 25 d. Liuksemburge pasirašytu susitarimu (OL L 209, 2005 8 11, p. 27) ir 2010 m. birželio 22 d. Uagadugu pasirašytu susitarimu (OL L 287, 2010 11 4, p. 3).

    ---documentbreak---

               EUROPOS KOMISIJA
            Briuselis,2017 11 06
            COM(2017) 644 final
            PRIEDAS
            prie
            pasiūlymo dėlTARYBOS SPRENDIMO
            dėl pozicijos, kurios Europos Sąjungos vardu turi būti laikomasi AKR ir ES ambasadorių komitete, dėl AKR ir ES partnerystės susitarimo 68 straipsnio įgyvendinimo

               PRIEDAS

               AKR IR ES AMBASADORIŲ KOMITETO

               SPRENDIMAS Nr. .../2017

               2017 m. ... d.

               dėl AKR ir ES partnerystės susitarimo 68 straipsnio įgyvendinimo

               AKR IR ES AMBASADORIŲ KOMITETAS,

               atsižvelgdamas į Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą
                  1
                (toliau – AKR ir ES partnerystės susitarimas), ypač į jo 100 straipsnį kartu su 15 straipsnio 4 dalimi ir 16 straipsnio 2 dalimi,

               kadangi:

               (1)AKR ir ES partnerystės susitarimo 68 straipsnyje nustatyta, kad turi būti sukurta papildomos paramos mechanizmo sistema tam, kad būtų sušvelninti trumpalaikiai neigiami padariniai, kylantys dėl AKR valstybių ekonomiką ištikusių išorės sukrėtimų. To straipsnio 4 dalyje nurodyta, kad konkrečios paramos mechanizmo sąlygos išdėstytos Susitarimo II priede;

               (2)mechanizmą, kuris šiuo metu apibrėžtas AKR ir ES partnerystės susitarimo II priede, reikia pritaikyti taip, kad jis atitiktų Šalių poreikius ir kad pagal jį paramą būtų galima teikti lanksčiai ir skubiai;

               (3)AKR ir EB partnerystės susitarimo 100 straipsnyje nustatyta, kad AKR ir ES ministrų taryba, remdamasi AKR ir ES bendradarbiavimo dėl plėtros finansavimo komiteto rekomendacija, gali tikslinti, peržiūrėti ir (arba) iš dalies keisti AKR ir ES partnerystės susitarimo Ia, Ib, II, IV ir VI priedus;

               (4)AKR ir ES partnerystės susitarimo 15 straipsnio 4 dalyje nustatyta, kad AKR ir ES ministrų taryba gali perduoti įgaliojimus AKR ir ES ambasadorių komitetui;

               (5)AKR ir ES partnerystės susitarimo 16 straipsnio 2 dalyje nustatyta, kad AKR ir ES ambasadorių komitetas vykdo visus įgaliojimus, kuriuos jam patikėjo Taryba;

               (6)2017 m. gegužės 5 d. AKR ir ES ministrų taryba AKR ir ES ambasadorių komitetą įgaliojo iki 2017 m. gruodžio 31 d. priimti sprendimą dėl AKR ir ES partnerystės susitarimo 68 straipsnio įgyvendinimo dėl išorės sukrėtimų ir iš dalies pakeisti II priedo 3 skyrių;

               (7)AKR ir ES ambasadorių komitetas turėtų priimti šį sprendimą,

               NUSPRENDĖ:

               1 straipsnis

               AKR ir ES partnerystės susitarimo (toliau – Susitarimas) 68 straipsnyje numatytai finansinei paramai AKR šalims išorės sukrėtimų sukelto makroekonomikos nestabilumo atveju taikomos šio sprendimo nuostatos.

               2 straipsnis

               1.Siekiant sušvelninti trumpalaikius neigiamus padarinius, kylančius dėl išorės sukrėtimų, įskaitant poveikį eksporto pajamoms, ir išsaugoti vykdomas socialines ir ekonomines reformas bei politiką, kurioms smukus pajamoms gali kilti pavojus, papildoma parama gali būti mobilizuojama iš 11-ojo Europos plėtros fondo nenumatytų poreikių rezervo.

               2.Išorės sukrėtimų patyrusios AKR šalys atitinkamos finansinės paramos prašymą teikia Europos Komisijai; prašymai nagrinėjami kiekvienu konkrečiu atveju vertinant poreikius ir vadovaujantis daugiamete finansine bendradarbiavimo pagal Susitarimą programa.

               3.Pagalba administruojama ir įgyvendinama pagal procedūras, kuriomis užtikrinami greiti, lankstūs ir efektyvūs veiksmai. Europos Komisija periodiškai teiks ataskaitas AKR ir ES bendradarbiavimo dėl plėtros finansavimo komitetui.

               3 straipsnis

               Susitarimo šalys, Europos Komisija ir AKR sekretoriatas informuojamas apie praktines 68 straipsnio įgyvendinimo sąlygas.

               4 straipsnis

               AKR ir ES partnerystės susitarimo II priedo 3 skyrius taikomas vadovaujantis šiuo sprendimu.

               5 straipsnis

               Šis sprendimas įsigalioja jį priėmus.

               Priimta [...] [...]

                     AKR ir ES ambasadorių komiteto vardu

                     Pirmininkas

                     (1)
                  Susitarimas (OL L 317, 2000 12 15, p. 3) su pakeitimais, padarytais 2005 m. birželio 25 d. Liuksemburge pasirašytu susitarimu (OL L 209, 2005 8 11, p. 27) ir 2010 m. birželio 22 d. Uagadugu pasirašytu susitarimu (OL L 287, 2010 11 4, p. 3).


               EUROPOS KOMISIJA
            Briuselis, 2017 11 06
            COM(2017) 638 final
            2017/0280(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasiEEE jungtiniame komitete dėl EEE jungtinio komiteto darbo tvarkos taisyklių dalinio pakeitimo

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               Dviem EEE jungtinio komiteto sprendimo projektais (pridedamais prie siūlomo Tarybos sprendimo) siekiama iš dalies pakeisti EEE jungtinio komiteto darbo tvarkos taisykles, kad būtų įtrauktos bulgarų, rumunų ir kroatų kalbos.

               Pirmas EEE jungtinio komiteto sprendimo projektas, pateiktas 1 priede, skirtas bulgarų ir rumunų kalboms. Remiantis 2007 m. liepos 25 d. Briuselyje pasirašytu Susitarimu dėl Bulgarijos Respublikos ir Rumunijos dalyvavimo Europos ekonominėje erdvėje
                  1
               , EEE susitarimo 129 straipsnio 1 dalis buvo iš dalies pakeista, į EEE susitarimo kalbų sąrašą įtraukiant bulgarų ir rumunų kalbas. Tačiau šios dvi kalbos taip pat turėtų būti įtrauktos į EEE jungtinio komiteto darbo tvarkos taisyklių kalbų sąrašą.

               Kadangi 2007 m. liepos 25 d. Briuselyje pasirašytas Susitarimas dėl Bulgarijos Respublikos ir Rumunijos dalyvavimo Europos ekonominėje erdvėje įsigaliojo 2011 m. lapkričio 9 d., šis EEE jungtinio komiteto sprendimas gali įsigalioti EEE jungtiniam komitetui jį priėmus.

               Antras EEE jungtinio komiteto sprendimo projektas, pateiktas 2 priede, skirtas kroatų kalbai. 2014 m. balandžio 11 d. Briuselyje pasirašytu Susitarimu dėl Kroatijos Respublikos dalyvavimo Europos ekonominėje erdvėje (toliau – 2014 m. EEE susitarimas dėl plėtros) iš dalies jau pakeista EEE susitarimo 129 straipsnio 1 dalis, į EEE susitarimo kalbų sąrašą įtraukiant kroatų kalbą. Todėl EEE jungtinio komiteto darbo tvarkos taisyklės turėtų būti atitinkamai iš dalies pakeistos.

               2014 m. EEE susitarimas dėl plėtros jį pasirašiusiose šalyse laikinai taikomas nuo 2014 m. balandžio 12 d., todėl šis EEE jungtinio komiteto sprendimas turi būti taikomas laikinai, kol įsigalios 2014 m. EEE susitarimas dėl plėtros.

               •Suderinamumas su toje pačioje politikos srityje galiojančiomis nuostatomis

               Netaikoma

               •Suderinamumas su kitomis Sąjungos politikos sritimis

               Netaikoma

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Tarybos reglamento (EB) Nr. 2894/94 dėl EEE susitarimo įgyvendinimo tvarkos 1 straipsnio 3 dalyje
                  2
                nustatyta, kad Taryba, remdamasi Komisijos pasiūlymu, nustato poziciją, kurios Sąjungos vardu turi būti laikomasi dėl tokių sprendimų.

               Komisija, bendradarbiaudama su EIVT, teikia EEE jungtinio komiteto sprendimo projektus, kad Taryba juos priimtų kaip Sąjungos poziciją. Komisija tikisi galėsianti juos pateikti EEE jungtiniame komitete artimiausiu metu.

               •Subsidiarumo principas (neišimtinės kompetencijos atveju)

               Netaikoma

               •Proporcingumo principas

               Netaikoma

               •Priemonės pasirinkimas

               Pagal EEE susitarimo 98 straipsnį pasirinkta priemonė yra EEE jungtinio komiteto sprendimas. EEE jungtinis komitetas užtikrina veiksmingą EEE susitarimo įgyvendinimą ir veikimą. Todėl EEE susitarime numatytais atvejais jis priima sprendimus.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Tiriamųjų duomenų rinkimas ir naudojimas

               Netaikoma.

               •Poveikio vertinimas

               Netaikoma.

               4.POVEIKIS BIUDŽETUI

               Poveikio biudžetui nėra.

               5.KITI ELEMENTAI

               Netaikoma.

               2017/0280 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi
                  EEE jungtiniame komitete dėl EEE jungtinio komiteto darbo tvarkos taisyklių dalinio pakeitimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 338 straipsnio 1 dalį kartu su 218 straipsnio 9 dalimi,

               atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos
                  3
               , ypač į jo 1 straipsnio 3 dalį,

               atsižvelgdama į Europos Komisijos pasiūlymą,

               kadangi:

               (1)Europos ekonominės erdvės susitarimas
                  4
                (toliau – EEE susitarimas) įsigaliojo 1994 m. sausio 1 d.;

               (2)Remiantis 2007 m. liepos 25 d. Briuselyje pasirašytu Susitarimu dėl Bulgarijos Respublikos ir Rumunijos dalyvavimo Europos ekonominėje erdvėje
                  5
               , EEE susitarimo 129 straipsnio 1 dalis buvo iš dalies pakeista, į EEE susitarimo kalbų sąrašą įtraukiant bulgarų ir rumunų kalbas.

               (3)2014 m. balandžio 11 d. Briuselyje pasirašytu Susitarimu dėl Kroatijos Respublikos dalyvavimo Europos ekonominėje erdvėje
                  6
                (toliau – 2014 m. EEE susitarimas dėl plėtros) iš dalies pakeista EEE susitarimo 129 straipsnio 1 dalis, į EEE susitarimo kalbų sąrašą įtraukiant kroatų kalbą;

               (4)todėl EEE jungtinio komiteto darbo tvarkos taisyklės, priimtos 1994 m. vasario 8 d. EEE jungtinio komiteto sprendimu Nr. 1/94
                  7
                ir iš dalies pakeistos 2005 m. vasario 8 d. EEE jungtinio komiteto sprendimu Nr. 24/2005
                  8
               , turėtų būti iš dalies pakeistos;

               (5)2014 m. EEE susitarimas dėl plėtros jį pasirašiusiose šalyse laikinai taikomas nuo 2014 m. balandžio 12 d., todėl EEE jungtinio komiteto sprendimas turi būti taikomas laikinai, kol įsigalios 2014 m. EEE susitarimas dėl plėtros;

               (6)todėl Sąjungos pozicija EEE jungtiniame komitete turėtų būti grindžiama pridedamais sprendimo projektais,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi EEE jungtiniame komitete dėl siūlomų EEE jungtinio komiteto darbo tvarkos taisyklių dalinių pakeitimų, grindžiama prie šio sprendimo pridėtais EEE jungtinio komiteto sprendimo projektais.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)
                  OL L 221, 2007 8 25, p. 15.

                     (2)
                  OL L 305, 1994 11 30, p. 6–8.

                     (3)
                  OL L 305, 1994 11 30, p. 6.

                     (4)
                  OL L 1, 1994 1 3, p. 3.

                     (5)
                  OL L 221, 2007 8 25, p. 15.

                     (6)
                  OL L …

                     (7)
                  OL L 85, 1994 3 30, p. 60.

                     (8)
                  OL L 161, 2005 6 23, p. 54.

    ---documentbreak---

               EUROPOS KOMISIJA
            Briuselis,2017 11 06
            COM(2017) 638 final
            PRIEDAS
            prie
            PasiūlymoTARYBOS SPRENDIMAS
            dėl pozicijos, kurios Europos Sąjungos vardu turi būti laikomasiEEE jungtiniame komitete dėl EEE jungtinio komiteto darbo tvarkos taisyklių dalinio pakeitimo

               1 PRIEDAS

               EEE JUNGTINIO KOMITETO SPRENDIMAS

                  Nr. .../2017

                  Tarybos sprendimo pasiūlymas

                  kuriuo iš dalies keičiamos EEE jungtinio komiteto darbo tvarkos taisyklės

               EEE JUNGTINIS KOMITETAS,

               atsižvelgdamas į Europos ekonominės erdvės susitarimą (toliau – EEE susitarimas), ypač į jo 92 straipsnio 3 dalį,

               kadangi:

               (1)remiantis 2007 m. liepos 25 d. Briuselyje pasirašytu Susitarimu dėl Bulgarijos Respublikos ir Rumunijos dalyvavimo Europos ekonominėje erdvėje
                  1
               , EEE susitarimo 129 straipsnio 1 dalis buvo iš dalies pakeista, į EEE susitarimo kalbų sąrašą įtraukiant bulgarų ir rumunų kalbas;

               (2)Susitarimas dėl Bulgarijos Respublikos ir Rumunijos dalyvavimo Europos ekonominėje erdvėje įsigaliojo 2011 m. lapkričio 9 d.

               (3)Laikantis EEE jungtinio komiteto darbo tvarkos taisyklių, kurios buvo priimtos 1994 m. vasario 8 d. EEE jungtinio komiteto sprendimu Nr. 1/94
                  2
                ir iš dalies pakeistos 2005 m. vasario 8 d. EEE jungtinio komiteto sprendimu Nr. 24/2005
                  3
               , į kalbų sąrašą turėtų būti įtrauktos bulgarų ir rumunų kalbos. Todėl EEE jungtinio komiteto darbo tvarkos taisyklių kalbų sąrašas turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

               1 straipsnis

               EEE jungtinio komiteto sprendimas Nr. 1/94 iš dalies keičiamas taip:

               1.
                     6 straipsnio 2 dalies tekstas pakeičiamas taip:

               „EB aktų tekstai, kurie turi būti įtraukti į Susitarimo priedus pagal 102 straipsnio 1 dalį, anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, suomių, slovakų, slovėnų, švedų, vengrų ir vokiečių kalbomis, paskelbti Europos Sąjungos oficialiajame leidinyje, yra autentiški. Jie turi būti parengti islandų ir norvegų kalbomis ir patvirtinti EEE jungtinio komiteto bei pagrįsti atitinkamais sprendimais, nurodytais 1 dalyje.“

               2.11 straipsnio 1 dalies tekstas pakeičiamas taip:

               „EEE jungtinio komiteto sprendimai, kuriais iš dalies pakeičiami Susitarimo priedai ar protokolai, skelbiami anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, suomių, slovakų, slovėnų, švedų, vengrų ir vokiečių kalbomis Europos Sąjungos oficialiojo leidinio EEE skyriuje ir islandų bei norvegų kalbomis EEE priede.“

               2 straipsnis

               Šis sprendimas įsigalioja jo priėmimo dieną.

               3 straipsnis

               Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

               Priimta Briuselyje

                     EEE jungtinio komiteto vardu

                     Pirmininkas

                     EEE jungtinio komiteto
                     sekretoriai

                     (1)
                  OL L 221, 2007 8 25, p. 15.

                     (2)
                  OL L 85, 1994 3 30, p. 60.

                     (3)
                  OL L 161, 2005 6 23, p. 54.

    ---documentbreak--- NA ---documentbreak---

               EUROPOS KOMISIJA
            Briuselis,2017 11 06
            COM(2017) 638 final
            PRIEDAS
            prie
            PasiūlymoTARYBOS SPRENDIMAS
            dėl pozicijos, kurios Europos Sąjungos vardu turi būti laikomasiEEE jungtiniame komitete dėl EEE jungtinio komiteto darbo tvarkos taisyklių dalinio pakeitimo

               2 PRIEDAS

               EEE JUNGTINIO KOMITETO SPRENDIMAS

                  Nr.    /2017

                  kuriuo iš dalies keičiamos EEE jungtinio komiteto darbo tvarkos taisyklės

               EEE JUNGTINIS KOMITETAS,

               atsižvelgdamas į Europos ekonominės erdvės susitarimą (toliau – EEE susitarimas), ypač į jo 92 straipsnio 3 dalį,

               kadangi:

               (1)remiantis 2014 m. balandžio 11 d. Briuselyje pasirašytu Susitarimu dėl Kroatijos Respublikos dalyvavimo Europos ekonominėje erdvėje
                  1
                (toliau – 2014 m. EEE susitarimas dėl plėtros), EEE susitarimo 129 straipsnio 1 dalis iš dalies pakeičiama, į EEE susitarimo kalbų sąrašą įtraukiant kroatų kalbą;

               (2)todėl į EEE jungtinio komiteto darbo tvarkos taisyklių, kurios buvo priimtos 1994 m. vasario 8 d. EEE jungtinio komiteto sprendimu Nr. 1/94
                  2
               , iš dalies pakeistos 2005 m. vasario 8 d. EEE jungtinio komiteto sprendimu Nr. 24/2005
                  3
                ir vėliau iš dalies pakeistos ... m. ... ... d. EEE jungtinio komiteto sprendimu Nr. [...], kalbų sąrašą turėtų būti įtraukta kroatų kalba. Todėl EEE jungtinio komiteto darbo tvarkos taisyklių kalbų sąrašas turėtų būti atitinkamai iš dalies pakeistas;

               (3)2014 m. EEE susitarimas dėl plėtros jį pasirašiusiose šalyse laikinai taikomas nuo 2014 m. balandžio 12 d., todėl šis sprendimas turi būti taikomas laikinai, kol įsigalios 2014 m. EEE susitarimas dėl plėtros,

               PRIĖMĖ ŠĮ SPRENDIMĄ:

               1 straipsnis

               EEE jungtinio komiteto sprendimas Nr. 1/94 iš dalies keičiamas taip:

               1.
                     6 straipsnio 2 dalies tekstas pakeičiamas taip:

               „EB aktų tekstai, kurie turi būti įtraukti į Susitarimo priedus pagal 102 straipsnio 1 dalį, anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, olandų, portugalų, prancūzų, rumunų, suomių, slovakų, slovėnų, švedų, vengrų ir vokiečių kalbomis, paskelbti Europos Sąjungos oficialiajame leidinyje, yra autentiški. Jie turi būti parengti islandų ir norvegų kalbomis ir patvirtinti EEE jungtinio komiteto bei pagrįsti atitinkamais sprendimais, nurodytais 1 dalyje.“

               2.11 straipsnio 1 dalies tekstas pakeičiamas taip:

               „EEE jungtinio komiteto sprendimai, kurias iš dalies pakeičiami Susitarimo priedai ar protokolai, skelbiami anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, olandų, portugalų, prancūzų, rumunų, suomių, slovakų, slovėnų, švedų, vengrų ir vokiečių kalbomis Europos Sąjungos oficialiojo leidinio EEE skyriuje ir islandų bei norvegų kalbomis EEE priede.“

               2 straipsnis

               Šis sprendimas įsigalioja [...] arba 2014 m. EEE susitarimo dėl plėtros įsigaliojimo dieną, iš šių datų pasirenkama vėlesnė.

               Jis laikinai taikomas nuo 2014 m. balandžio 12 d.

               4 straipsnis

               Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

               Priimta Briuselyje

                     EEE jungtinio komiteto vardu

                     Pirmininkas

                     EEE jungtinio komiteto
                     sekretoriai

                     (1)
                  OL L …

                     (2)
                  OL L 85, 1994 3 30, p. 60.

                     (3)
                  OL L 161, 2005 6 23, p. 54.


               EUROPOS KOMISIJA
            Briuselis, 2017 11 09
            COM(2017) 588 final
            2017/0295(NLE)
            Pasiūlymas
            TARYBOS SPRENDIMAS
            kuriuo nustatoma pozicija, kurios Europos Sąjungos vardu turi būti laikomasi Jungtiniame komitete, įsteigtame pagal Europos Sąjungos ir Azerbaidžano Respublikos susitarimą dėl vizų režimo supaprastinimo, dėl jo darbo tvarkos taisyklių priėmimo

               AIŠKINAMASIS MEMORANDUMAS

               1.PASIŪLYMO APLINKYBĖS

               2014 m. rugsėjo 1 d. įsigaliojo Europos Sąjungos ir Azerbaidžano Respublikos susitarimas dėl trumpalaikių vizų išdavimo Azerbaidžano Respublikos ir Europos Sąjungos piliečiams tvarkos supaprastinimo
                  1
               . Susitarime abipusiškumo pagrindu nustatytos abiem šalims taikomos teisiškai privalomos teisės ir pareigos, siekiant supaprastinti vizų išdavimo Azerbaidžano ir ES piliečiams tvarką. Susitarimo 12 straipsniu įsteigtas Jungtinis komitetas, kurio užduotis yra, be kita ko, prižiūrėti, kaip įgyvendinamas susitarimas. Susitarimo 12 straipsnio 4 dalyje nustatyta, kad Jungtinis komitetas pats priima savo darbo taisykles.

               Darbo tvarkos taisyklės turi būti priimtos Jungtinio komiteto sprendimu ir nebus įtrauktos į susitarimą.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Taryba įgalioja ES atstovą Jungtiniame komitete, t. y. Komisiją, priimti darbo tvarkos taisykles, remiantis šiuo pasiūlymu. Šių taisyklių tikslas – organizuoti Jungtinio komiteto darbo tvarką ir padėti jam pasirengti posėdžiams bei juos organizuoti.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

                  Šio tarybos sprendimo pasiūlymo priede pateikiamos darbo tvarkos taisyklės yra konsultacijų su kompetentingomis Azerbaidžano institucijomis pirmame ir antrame Jungtinio komiteto posėdžiuose ir pasikeitimo elektroniniais laiškais tarp posėdžių (paskiausio data – 2017 m. birželio 5 d.) rezultatas. Su valstybėmis narėmis konsultuotasi taikant rašytinę procedūrą, kuri baigėsi 2017 m. birželio 16 d.

               4.POVEIKIS BIUDŽETUI

               Šis pasiūlymas neturi poveikio ES biudžetui.

               2017/0295 (NLE)

               Pasiūlymas

               TARYBOS SPRENDIMAS

               kuriuo nustatoma pozicija, kurios Europos Sąjungos vardu turi būti laikomasi
                  Jungtiniame komitete, įsteigtame pagal
                  Europos Sąjungos ir Azerbaidžano Respublikos susitarimą
                  dėl vizų režimo supaprastinimo,
                  dėl jo darbo tvarkos taisyklių priėmimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą kartu su 218 straipsnio 9 dalimi,

               atsižvelgdama į 2014 m. balandžio 14 d. Tarybos sprendimą 2014/242/ES dėl Europos Sąjungos ir Azerbaidžano Respublikos susitarimo dėl vizų režimo supaprastinimo sudarymo
                  2
               ,

               atsižvelgdama į Europos Komisijos pasiūlymą,

               kadangi:

               (1)2014 m. rugsėjo 1 d. įsigaliojo Europos Sąjungos ir Azerbaidžano Respublikos susitarimas dėl vizų režimo supaprastinimo
                  3
               ;

               (2)susitarimo 12 straipsniu įsteigtas Jungtinis komitetas, skirtas valdyti susitarimą. Šio straipsnio 4 dalyje nustatyta, kad Jungtinis komitetas pats nustato savo darbo taisykles;

               (3)darbo tvarkos taisyklės būtinos jungtinio komiteto, kuriam pavesta prižiūrėti, kaip įgyvendinamas susitarimas, darbui organizuoti;

               (4)todėl tikslinga nustatyti poziciją, kurios Europos Sąjungos vardu turi būti laikomasi Jungtiniame komitete dėl Jungtinio komiteto darbo tvarkos taisyklių susitarimui prižiūrėti;

               (5)šis sprendimas yra Šengeno acquis nuostatų, kurias įgyvendinant Jungtinė Karalystė nedalyvauja pagal 2000 m. gegužės 29 d. Tarybos sprendimą 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas, plėtojimas. Todėl Jungtinė Karalystė nedalyvauja priimant šį sprendimą, jis nėra jai privalomas ir ji neprivalo jo taikyti;

               (6)šiuo sprendimu plėtojamos Šengeno acquis nuostatos, kurias įgyvendinant Airija pagal 2002 m. vasario 28 d. Tarybos sprendimą 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas nedalyvauja. Todėl Airija nedalyvauja priimant šį sprendimą, jis nėra jai privalomas ir ji neprivalo jo taikyti;

               (7)pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Europos Sąjungos vardu turi būti laikomasi Jungtiniame komitete, įsteigtame pagal Europos Sąjungos ir Azerbaidžano Respublikos susitarimo dėl vizų režimo supaprastinimo 12 straipsnį, dėl Jungtinio komiteto darbo tvarkos taisyklių priėmimo grindžiama prie šio sprendimo pridėtu Jungtinio komiteto sprendimo projektu.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)
                  OL L 128, 2014 4 30, p. 49–60.

                     (2)
                  OL L 128, 2014 4 30, p. 47–48.

                     (3)
                  OL L 128, 2014 4 30, p. 49–60.

    ---documentbreak---

               EUROPOS KOMISIJA
            Briuselis, 2017 11 09
            COM(2017) 588 final
            PRIEDAS
            prie
            Pasiūlymo dėl Tarybos sprendimo
            kuriuo nustatoma pozicija, kurios Europos Sąjungos vardu turi būti laikomasi Jungtiniame komitete, įsteigtame pagal Europos Sąjungos ir Azerbaidžano Respublikos susitarimą dėl vizų režimo supaprastinimo, dėl jo darbo tvarkos taisyklių priėmimo

               PROJEKTAS

               JUNGTINIO VIZŲ REŽIMO SUPAPRASTINIMO KOMITETO,
               ĮSTEIGTO PAGAL EUROPOS SĄJUNGOS IR AZERBAIDŽANO RESPUBLIKOS SUSITARIMĄ DĖL VIZŲ REŽIMO SUPAPRASTINIMO, SPRENDIMAS NR.

               ... m. ... d.

               dėl jo darbo tvarkos taisyklių priėmimo

               KOMITETAS,

               atsižvelgdamas į Europos Sąjungos ir Azerbaidžano Respublikos susitarimą dėl vizų išdavimo tvarkos supaprastinimo (toliau – Susitarimas), ypač į jo 12 straipsnio 4 dalį,

               kadangi tas Susitarimas įsigaliojo 2014 m. rugsėjo 1 d.,

               NUSPRENDĖ PRIIMTI ŠIAS DARBO TVARKOS TAISYKLES:

               1 straipsnis

               Pirmininkavimas

               Jungtiniam vizų režimo supaprastinimo komitetui bendrai pirmininkauja Europos Sąjungos atstovas ir Azerbaidžano Respublikos atstovas.

               2 straipsnis

               Jungtinio komiteto uždaviniai

               1.Pagal Susitarimo 12 straipsnio 2 dalį Jungtinio vizų režimo supaprastinimo komiteto uždaviniai visų pirma šie:

               a)stebėti, kaip įgyvendinamas Susitarimas;

               b)siūlyti Susitarimo pakeitimus arba papildymus;

               c)spręsti ginčus, kylančius dėl Susitarimo nuostatų aiškinimo ar taikymo.

               2.Jungtinis vizų režimo supaprastinimo komitetas gali sutarti dėl rekomendacijų arba geriausios praktikos, kad padėtų įgyvendinti Susitarimą.

               3 straipsnis

               Posėdžiai

               1.Jungtinis vizų režimo supaprastinimo komitetas posėdžiauja pagal poreikį vienos iš Šalių prašymu bent kartą per metus.

               2.Jeigu nesusitariama kitaip, Šalys posėdžius rengia paeiliui.

               3.Jungtinio vizų režimo supaprastinimo komiteto posėdžius šaukia abu pirmininkai.

               4.Abu pirmininkai nustato posėdžio datą ir, siekdami tinkamai pasirengti, laiku pasikeičia reikalingais dokumentais, jeigu įmanoma, trisdešimt dienų iki posėdžio.

               5.Posėdį rengianti Šalis sprendžia logistinius klausimus.

               4 straipsnis

               Delegacijos

               Likus bent septynioms dienoms iki posėdžio Šalys praneša viena kitai apie planuojamą delegacijų sudėtį.

               5 straipsnis

               Posėdžių darbotvarkė

               1.Kiekvieno posėdžio preliminarią darbotvarkę parengia abu pirmininkai ne vėliau kaip prieš keturiolika dienų iki posėdžio. Į darbotvarkės projektą įtraukiami klausimai, dėl kurių įtraukimo į darbotvarkę bet kuris iš abiejų pirmininkų gavo prašymą ne vėliau kaip prieš keturiolika dienų iki posėdžio.

               2.Bet kuri Šalis, pritarus kitai Šaliai, bet kuriuo metu prieš posėdį gali preliminarią darbotvarkę papildyti. Prašymai į preliminarią darbotvarkę įtraukti papildomų klausimų teikiami raštu ir į juos atsižvelgiama kiek įmanoma lanksčiau.

               3.Kiekvieno posėdžio pradžioje abu pirmininkai patvirtina galutinę darbotvarkę. Preliminarioje darbotvarkėje nenumatyti klausimai, Šalims sutarus, gali būti įtraukiami į galutinę darbotvarkę ir į juos atsižvelgiama kiek įmanoma lanksčiau.

               6 straipsnis

               Posėdžio protokolai

               1.Posėdžio bendrapirmininkis, kurio šalis surengė posėdį, kuo skubiau parengia protokolo projektą.

               2.Atsižvelgiant į kiekvieną darbotvarkės klausimą, protokole paprastai nurodomi:

               a)Jungtiniam vizų režimo supaprastinimo komitetui pateikti dokumentai;

               b)pareiškimai, kuriuos Šalys prašė įtraukti ir

               c)konkrečiais klausimais priimti sprendimai, pateiktos rekomendacijos ir padarytos išvados.

               3.Protokole pateikiamas atitinkamų delegacijų dalyvių sąrašas ir nurodoma, kuriai ministerijai, agentūrai ar institucijai kiekvienas asmuo atstovauja.

               4.Protokolą Jungtinis vizų režimo supaprastinimo komitetas patvirtina kitame posėdyje.

               7 straipsnis

               Jungtinio vizų režimo supaprastinimo komiteto sprendimai ir rekomendacijos

               1.Jungtinis vizų režimo supaprastinimo komitetas sprendimus priima abiejų Šalių sutarimu.

               2.Jungtinio vizų režimo supaprastinimo komiteto sprendimai vadinami „sprendimais“, nurodomas jų eilės numeris ir pateikiamas dalyko aprašas. Taip pat nurodoma sprendimo įsigaliojimo data. Sprendimus pasirašo Jungtinio vizų režimo supaprastinimo komiteto atstovai, kuriems suteikti įgaliojimai veikti Šalių vardu. Sprendimai sudaromi dviem egzemplioriais ir kiekviena versija yra autentiška.

               3.Jungtinio vizų režimo supaprastinimo komiteto rekomendacijoms 1 ir 2 dalys taikomos mutatis mutandis.

               8 straipsnis

               Išlaidos

               1.Kiekviena Šalis padengia savo dalyvavimo Jungtinio vizų režimo supaprastinimo komiteto posėdžiuose išlaidas: personalo, kelionės, pragyvenimo, pašto ar telekomunikacijų.

               2.Kitas su posėdžių organizavimu susijusias išlaidas paprastai apmoka juos rengianti Šalis.

               9 straipsnis

               Administracinės procedūros

               (1)Jeigu nenusprendžiama kitaip, Jungtinio vizų režimo supaprastinimo komiteto posėdžiai nėra vieši.

               (2)Jungtinio vizų režimo supaprastinimo komiteto protokolai ir kiti dokumentai laikomi konfidencialiais.

               (3)Abiejų pirmininkų sutikimu galima kviesti ir kitus dalyvius, kurie nėra Šalių arba valstybių narių pareigūnai, ir jiems taikomi tie patys konfidencialumo reikalavimai.

               (4)Šalys gali rengti viešus pranešimus arba kitaip informuoti suinteresuotus visuomenės narius apie Jungtinio komiteto posėdžių rezultatus.

               10 straipsnis

               Įsigaliojimas

               Šis sprendimas įsigalioja tą dieną, kai jį priima vizų režimo supaprastinimo komitetas.

               ES vardu
                     Azerbaidžano Respublikos vardu

               BENDRA DEKLARACIJA, PRIDEDAMA PRIE ES IR AZERBAIDŽANO SUSITARIMO DĖL VIZŲ REŽIMO SUPAPRASTINIMO VALDYMO JUNGTINIO KOMITETO DARBO TVARKOS TAISYKLIŲ

               Siekdamos užtikrinti tęstinį, suderintą ir tinkamą Susitarimo įgyvendinimą, Azerbaidžano Respublika, Europos Komisija ir valstybės narės tarp oficialių Jungtinio komiteto posėdžių skubiems klausimams spręsti palaiko neoficialius ryšius. Per kitą Jungtinio komiteto posėdį bus parengta ataskaita dėl šių klausimų ir neoficialių ryšių.


               EUROPOS KOMISIJA
            Briuselis, 2017 11 14
            COM(2017) 643 final
            2017/0297(COD)
            Pasiūlymas
            EUROPOS PARLAMENTO IR TARYBOS SPRENDIMAS
            kuriuo dėl Brazilijoje atliekamo pašarinių sėklinių augalų ir sėklinių javų aprobavimo lygiavertiškumo ir Brazilijoje užaugintos pašarinių augalų bei javų sėklos lygiavertiškumo, taip pat dėl Moldovoje atliekamo sėklinių javų, sėklinių daržovių ir sėklinių aliejinių bei pluoštinių augalų aprobavimo lygiavertiškumo ir dėl Moldovoje užaugintos javų, daržovių ir aliejinių bei pluoštinių augalų sėklos lygiavertiškumo iš dalies keičiamas Tarybos sprendimas 2003/17/EB

               AIŠKINAMASIS MEMORANDUMAS

               1.PASIŪLYMO APLINKYBĖS

               Tarybos sprendimu 2003/17/EB pripažįstamas tam tikrų trečiųjų šalių tam tikrų rūšių sėklos aprobavimo ir auginimo pagal direktyvas 66/401/EEB, 66/402/EEB, 2002/54/EB ir 2002/57/EB lygiavertiškumas. Nacionalinėse nuostatose, reglamentuojančiose tose šalyse surinktą ir patikrintą sėklą, numatytos garantijos dėl sėklos charakteristikų ir jų tikrinimo priemonių, skirtos užtikrinti sėklos identifikavimą, ženklinimą ir kontrolę, yra tokios pačios kaip ir nuostatose, kurios taikomos Europos Sąjungoje surinktai ir patikrintai sėklai. Kadangi Brazilijos ir Moldovos tarp tų trečiųjų šalių nėra, jose surinktos sėklos į ES importuoti negalima.

               Brazilija pateikė Komisijai prašymą jos pašarinių augalų ir javų sėklai taikyti lygiavertiškumą pagal Tarybos sprendimą 2003/17/EB.

               Moldova paprašė Komisijos jos javų, aliejinių ir pluoštinių augalų bei daržovių sėklai taikyti lygiavertiškumą pagal tą patį sprendimą.

               Atsiliepdama į šiuos prašymus, Komisija išnagrinėjo atitinkamą sritį reglamentuojančius Brazilijos ir Moldovos teisės aktus. Tada ji patikrino Brazilijos ir Moldovos sėklos aprobavimo ir sėklos sertifikavimo sistemas ir padarė išvadą, kad jų reikalavimai ir sistemos yra lygiavertės ES ir suteikia tokias pat garantijas.

               Todėl tikslinga Brazilijos pašarinių augalų ir javų sėklą pripažinti lygiaverte ES surinktai, užaugintai ir patikrintai sėklai. Tai galima padaryti sprendimu, kurį turi priimti Europos Parlamentas ir Taryba.

               Be to, tikslinga Moldovos javų, aliejinių ir pluoštinių augalų bei daržovių sėklą pripažinti lygiaverte ES surinktai, užaugintai ir patikrintai sėklai. Tai galima padaryti sprendimu, kurį turi priimti Europos Parlamentas ir Taryba.

               2.KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               Trečiosios šalies sėklos sertifikavimo teisės aktų reikalavimų ir oficialios kontrolės lygiavertiškumo pripažinimas yra techninė priemonė. Tai reiškia, kad turi būti įvertinti galiojantys teisės aktai ir kontrolės sistemos – tam tikros trečiosios šalies gebėjimas sertifikuoti sėklą. Tai daroma laikantis Sprendimo 2003/17/EB II priede nustatytų reikalavimų. Kadangi tai neturi jokios įtakos politikos klausimams, poveikio vertinimo atlikti nereikia.

               Per patariamuosius posėdžius su suinteresuotaisiais subjektais ir per keletą Augalų, gyvūnų, maisto ir pašarų nuolatinio komiteto (PAFF) posėdžių, ES sėklų sektoriaus atstovai ir valstybės narės paragino Komisiją imtis veiksmų šioje srityje. Tikimasis, kad šis sprendimas bus naudingas ES sėklų bendrovėms, kurios vykdo veiklą Brazilijoje ir Moldovoje, potencialiems sėklos importuotojams iš šių šalių į ES ir ES ūkininkams, kurie nuo šiol turės galimybę gauti įvairesnių rūšių sėklos.

               Komisija taip pat surengė keturias savaites trukusias viešas konsultacijas dėl su šiuo pasiūlymu susijusio veiksmų plano, pasibaigusias 2017 m. rugpjūčio 22 d. Pastabų gauta nedaug, tačiau visos buvo teigiamos ir jomis išreikštas pritarimas pasiūlymui. Kai kurie suinteresuotieji subjektai tikisi, kad sprendimu bus skatinamas prekybos sėkla abipusiškumas.

               3.TEISINIAI PASIŪLYMO ASPEKTAI

               Pasiūlymu siekiama įgyvendinti Direktyvos 66/401/EEB 16 straipsnio 1 dalies, Direktyvos 66/402/EEB 16 straipsnio 1 dalies ir Direktyvos 2002/57/EB 20 straipsnio 1 dalies nuostatas, įtraukti į Tarybos

                  sprendimą 2003/17/EB

                Direktyvos 2002/55/EB 37 straipsnio 1 dalį dėl pašarinių augalų, javų, daržovių ir aliejinių bei pluoštinių augalų sėklos, surinktos trečiojoje šalyje, lygiavertiškumo pripažinimo atsižvelgiant į konkrečias garantijas ir šios direktyvos nuostatas, ir įgyvendinti Direktyvos 2002/55/EB 37 straipsnio 1 dalies nuostatas.

               4.POVEIKIS BIUDŽETUI

               Poveikio biudžetui nėra.

               2017/0297 (COD)

               Pasiūlymas

               EUROPOS PARLAMENTO IR TARYBOS SPRENDIMAS

               kuriuo dėl Brazilijoje atliekamo pašarinių sėklinių augalų ir sėklinių javų aprobavimo lygiavertiškumo ir Brazilijoje užaugintos pašarinių augalų bei javų sėklos lygiavertiškumo, taip pat dėl Moldovoje atliekamo sėklinių javų, sėklinių daržovių ir sėklinių aliejinių bei pluoštinių augalų aprobavimo lygiavertiškumo ir dėl Moldovoje užaugintos javų, daržovių ir aliejinių bei pluoštinių augalų sėklos lygiavertiškumo iš dalies keičiamas Tarybos sprendimas 2003/17/EB

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami Sutartį dėl Europos Sąjungos veikimo,

               atsižvelgdami į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla
                  1
               , ypač į jos 16 straipsnio 1 dalį,

               atsižvelgdami į 1966 m. birželio 14 d. Tarybos direktyvą 66/402/EEB dėl prekybos javų sėkla
                  2
               , ypač į jos 16 straipsnio 1 dalį,

               atsižvelgdami į 2002 m. birželio 13 d. Tarybos direktyvą 2002/55/EB dėl prekybos daržovių sėkla
                  3
               , ypač į jos 37 straipsnio 1 dalį,

               atsižvelgdami į 2002 m. birželio 13 d. Tarybos direktyvą 2002/57/EB dėl prekybos aliejinių ir pluoštinių augalų sėkla
                  4
               , ypač į jos 20 straipsnio 1 dalį,

               atsižvelgdami į Europos Komisijos pasiūlymą,

               teisėkūros procedūra priimamo akto projektą perdavus nacionaliniams parlamentams,

               atsižvelgdami į Europos ekonomikos ir socialinių reikalų komiteto nuomonę
                  5
               ,

               atsižvelgdami į Regionų komiteto nuomonę
                  6
               ,

               laikydamiesi įprastos teisėkūros procedūros,

               kadangi:

               (1)Tarybos sprendime 2003/17/EB
                  7
                nustatyta, kad tam tikromis sąlygomis tam tikrų sėklinių augalų aprobavimas sąraše išvardytose trečiosiose šalyse turi būti laikomas lygiaverčiu aprobavimui, kuris atliekamas laikantis Sąjungos teisės aktų, ir kad tam tikromis sąlygomis tose šalyse užaugintų tam tikrų rūšių pašarinių augalų, javų, runkelių, aliejinių ir pluoštinių augalų sėkla turi būti laikoma sėkla, lygiaverte užaugintai laikantis Sąjungos teisės;

               (2)Brazilija pateikė Komisijai prašymą pripažinti jos pašarinių augalų ir javų sėklos aprobavimo sistemą ir Brazilijoje užaugintą ir sertifikuotą pašarinių augalų ir javų sėklą lygiaverte;

               (3)Komisija išnagrinėjo atitinkamus Brazilijos teisės aktus ir 2016 m. Brazilijoje atliko pašarinių augalų ir javų sėklos oficialios kontrolės ir sertifikavimo sistemos bei jos lygiavertiškumo Sąjungos reikalavimams auditą
                  8
               ;

               (4)po audito padaryta išvada, kad sėklinių augalų aprobavimas, pašarinių augalų ir javų sėklos mėginių ėmimas, tyrimas ir oficialūs vegetaciniai tyrimai atliekami tinkamai ir atitinka Sprendimo 2003/17/EB II priede nustatytas sąlygas bei atitinkamus direktyvų 66/401/EEB ir 66/402/EEB reikalavimus. Be to, prieita prie išvados, kad nacionalinės institucijos, atsakingos už sėklos sertifikavimą Brazilijoje, yra kompetentingos ir darbą atlieka tinkamai;

               (5)Moldova pateikė Komisijai prašymą pripažinti jos javų, daržovių ir aliejinių bei pluoštinių augalų sėklos aprobavimo sistemą ir Moldovoje užaugintą ir sertifikuotą javų, daržovių ir aliejinių bei pluoštinių augalų sėklą lygiaverte;

               (6)Komisija išnagrinėjo atitinkamus Moldovos teisės aktus ir 2016 m. Moldovoje atliko javų, daržovių ir aliejinių bei pluoštinių augalų sėklos oficialios kontrolės ir sertifikavimo sistemos bei jos lygiavertiškumo Sąjungos reikalavimams auditą
                  9
               ;

               (7)po audito padaryta išvada, kad sėklinių augalų aprobavimas, javų, daržovių ir aliejinių bei pluoštinių augalų sėklos mėginių ėmimas, tyrimas ir oficialūs vegetaciniai tyrimai atliekami tinkamai ir atitinka Sprendimo 2003/17/EB II priede nustatytas sąlygas bei atitinkamus direktyvų 66/402/EEB, 2002/55/EB ir 2002/57/EB reikalavimus. Be to, prieita prie išvados, kad nacionalinės institucijos, atsakingos už sėklos sertifikavimą Moldovoje, yra kompetentingos ir darbą atlieka tinkamai;

               (8)todėl tikslinga pripažinti Brazilijoje atliekamo pašarinių augalų ir javų sėklos aprobavimo ir Brazilijoje užaugintos bei Brazilijos valdžios institucijų oficialiai sertifikuotos pašarinių augalų ir javų sėklos lygiavertiškumą;

               (9)be to, tikslinga pripažinti Moldovoje atliekamo javų, daržovių ir aliejinių bei pluoštinių augalų sėklos aprobavimo ir Moldovoje užaugintos bei Moldovos valdžios institucijų oficialiai sertifikuotos javų, daržovių ir aliejinių bei pluoštinių augalų sėklos lygiavertiškumą;

               (10)Sąjungoje yra iš trečiųjų šalių, įskaitant Moldovą, importuojamos daržovių sėklos paklausa. Todėl, siekiant ateityje patenkinti Moldovos ir kitų trečiųjų šalių kilmės sėklos paklausą, Sprendimo 2003/17/EB nuostatos turėtų būti taikomos daržovių sėklai, nurodytai Direktyvoje 2002/55/EB;

               (11)tam, kad šis sprendimas atitiktų taikytinas Tarptautinės sėklų tyrimų asociacijos (ISTA) taisykles, atitinkama trečioji šalis turėtų pateikti oficialią deklaraciją, kad sėklos mėginiai buvo imami ir sėkla buvo ištirta pagal ISTA oranžinės arba mėlynos spalvos sertifikatų taisykles, o prie sėklos partijų turėtų būti pridedamas atitinkamas sertifikatas;

               (12)todėl Sprendimas 2003/17/EB turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

               1 straipsnis
               Sprendimo 2003/17/EB pakeitimai

               Sprendimas 2003/17/EB iš dalies keičiamas taip:

               1.1 straipsnio įžanginis sakinys pakeičiamas taip:

               „I priede išvardytų rūšių sėklinių augalų aprobavimas tame pačiame priede nurodytose trečiosiose šalyse laikomas lygiaverčiu aprobavimui, kuris atliekamas pagal Direktyvas 66/401/EEB, 66/402/EEB, 2002/54/EB, 2002/55/EB ir 2002/57/EB, jeigu:“

               2.2 straipsnis pakeičiamas taip:

               „2 straipsnis

               I priede išvardytų rūšių sėkla, kuri auginama tame pačiame priede nurodytose trečiosiose šalyse ir kurią oficialiai sertifikuoja tame priede nurodytos institucijos, laikoma lygiaverte sėklai, kuri atitinka Direktyvas 66/401/EEB, 66/402/EEB, 2002/54/EB, 2002/55/EB ir 2002/57/EB, jeigu ji atitinka II priedo B punkte nustatytus reikalavimus.“.

               3.3 straipsnis iš dalies keičiamas taip:

               a)1 dalis pakeičiama taip:

               „1.Jei lygiavertės sėklos pakuotės Bendrijoje yra pakartotinai ženklinamos ir uždaromos kaip apibrėžta tarptautinei prekybai taikomose EBPO sėklos veislės sertifikavimo schemose, pagal analogiją taikomos Direktyvų 66/401/EEB, 66/402/EEB, 2002/54/EB, 2002/55/EB ir 2002/57/EB nuostatos.

               Pirmoji pastraipa nepažeidžia tokioms operacijoms taikomų EBPO taisyklių.

               ______________

               *Tarptautinei prekybai taikomos EBPO sėklos veislės sertifikavimo schemos, http://www.oecd.org/tad/code/seeds.htm“

               b)2 dalies b punktas pakeičiamas taip:

               „b)tai yra nedidelės EB pakuotės kaip apibrėžta direktyvose 66/401/EEB, 2002/54/EB arba 2002/55/EB.“

               4.Priedai iš dalies keičiami vadovaujantis šio sprendimo priedu.

               2 straipsnis
               Įsigaliojimas

               Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

               3 straipsnis
               Adresatai

               Šis sprendimas skirtas valstybėms narėms.

               Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)
                  OL 125, 1966 7 11, p. 2298/66.

                     (2)
                  OL 125, 1966 7 11, p. 2309/66.

                     (3)
                  OL L 193, 2002 7 20, p. 33.

                     (4)
                  OL L 193, 2002 7 20, p. 74.

                     (5)
                  OL C […], […], p. […].

                     (6)
                  OL C […], […], p. […].

                     (7)
                  2002 m. gruodžio 16 d. Tarybos sprendimas 2003/17/EB dėl sėklinių augalų aprobavimo, atliekamo trečiosiose šalyse, lygiavertiškumo ir dėl trečiosiose šalyse užaugintos sėklos lygiavertiškumo (OL L 8/10, 2003 1 14, p. 2003).

                     (8)
                  Galutinė audito, atlikto Brazilijoje 2016 m. balandžio 11–19 d., siekiant įvertinti sėklos oficialios kontrolės ir sertifikavimo sistemą bei lygiavertiškumą Europos Sąjungos reikalavimams, ataskaita.

                     (9)
                  Galutinė audito, atlikto Moldovos Respublikoje 2016 m. birželio 14– 21 d., siekiant įvertinti sėklos oficialios kontrolės ir sertifikavimo sistemą bei lygiavertiškumą Europos Sąjungos reikalavimams, ataskaita.

    ---documentbreak---

               EUROPOS KOMISIJA
            Briuselis, 2017 11 14
            COM(2017) 643 final
            PRIEDAS
            prie pasiūlymo
            EUROPOS PARLAMENTO IR TARYBOS SPRENDIMAS
            kuriuo dėl Brazilijoje atliekamo pašarinių sėklinių augalų ir sėklinių javų aprobavimo lygiavertiškumo ir Brazilijoje užaugintos pašarinių augalų bei javų sėklos lygiavertiškumo, taip pat dėl Moldovoje atliekamo sėklinių javų, sėklinių daržovių ir sėklinių aliejinių bei pluoštinių augalų aprobavimo lygiavertiškumo ir dėl Moldovoje užaugintos javų, daržovių ir aliejinių bei pluoštinių augalų sėklos lygiavertiškumo iš dalies keičiamas Tarybos sprendimas 2003/17/EB

               PRIEDAS

               I ir II priedai iš dalies keičiami taip:

               1)I priedas iš dalies keičiamas taip:

               a)lentelėje abėcėlės tvarka įterpiamos šios skiltys:

                        „BR

                        Ministry of Agriculture, Livestock and Food Supply

                        Esplanada dos Ministérios, bloco D

                        70.043-900 Brasilia-DF

                        66/401/EEB

                        66/402/EEB“

                        „MD

                        National Agency for Food Safety (ANSA)

                        str. Mihail Kogălniceanu 63,

                        MD-2009, Chisinau

                        66/402/EEB

                        2002/55/EB

                        2002/57/EB“

               b)lentelės išnašoje abėcėlės tvarka įterpiami šie įrašai: „BR – Brazilija“, „MD – Moldova“.

               2)II priedas iš dalies keičiamas taip:

               a)A dalies 1  punkto penkta įtrauka pakeičiama taip:

               „–Direktyvoje 66/402/EEB minimų Zea mays ir Sorgum spp. veislių kukurūzų ir sorgų sėklai,

               –Direktyvoje 2002/55/EB minimų rūšių daržovių sėklai.“

               b)B dalis iš dalies keičiama taip:

               i)1 punkto pirmos pastraipos penkta įtrauka pakeičiama taip:

               „–Direktyvoje 66/402/EEB minimų Zea mays ir Sorgum spp. veislių kukurūzų ir sorgų sėklai,

               –Direktyvoje 2002/55/EB minimų rūšių daržovių sėklai.“

               ii)2.1 punkto įtraukos pakeičiamos taip:

               „–Direktyvos 66/401/EEB II priede,

               –Direktyvos 66/402/EEB II priede,

               –Direktyvos 2002/54/EB I priedo B dalyje,

               –Direktyvos 2002/55/EB II priede,

               –Direktyvos 2002/57/EB II priede.“

               iii)2.2 punkto įtraukos pakeičiamos taip:

               „–Direktyvos 66/401/EEB III priedo 3 ir 4 skiltyse,

               –Direktyvos 66/402/EEB III priedo 3 ir 4 skiltyse,

               –Direktyvos 2002/54/EB II priedo antroje eilutėje,

               –Direktyvos 2002/55/EB III priede,

               –Direktyvos 2002/57/EB III priedo 3 ir 4 skiltyse.“

               iv)3.1 punkto antra įtrauka pakeičiama taip:

               „−patvirtinimas, kad sėklos mėginiai paimti ir ištirti laikantis tarptautinių galiojančių metodų: „Mėginius paėmė ir jų analizę pagal ISTA taisykles oranžinės arba mėlynos spalvos sertifikatams išduoti atliko … (ISTA sėklų tyrimo stoties pavadinimas arba inicialai)“.“

               v)4 punktas pakeičiamas taip:

               „4.Prie sėklos siuntų pridedamas oranžinės arba mėlynos spalvos ISTA sertifikatas, kuriame pateikiama informacija, susijusi su 2 punkte minimais reikalavimais.“